# Jocs Asiàtics

Els Jocs Asiàtics són una competició multiesportiva que se celebra cada quatre anys i en la qual participen esportistes de tots els països d'Àsia.
Venen a ser una versió reduïda d'uns Jocs Olímpics, similars a altres jocs regionals que se celebren en diferents parts el món, com els Jocs Panamericans, els Jocs del Mediterrani o els Jocs de la Commonwealth, entre d'altres.
Entre els esports que tenen cabuda dins dels Jocs Asiàtics, a més dels habituals com l'atletisme, la natació, la gimnàstica o el voleibol, hi ha esports més típicament asiàtics i que no són olímpics com el Wushu, el Kabaddi o el Sepak Takraw.
L'organització d'aquests Jocs està realitzada pel Consell Olímpic d'Àsia (Olympic Council of Asia, OCA) i sota la supervisió del Comitè Olímpic Internacional. Són molt populars en els països asiàtics. Els països que solen guanyar més medalles són Xina, Japó, Corea del Sud i l'Índia.

## Història

L'origen dels Jocs Asiàtics, també coneguts com a Asiada està en uns petits jocs multiesportius anomenats Far Eastern Championship Games (Jocs del Llunyà Est) que es van disputar per primera vegada el 1913 a Manila, Filipines, i que tenien com finalitat fomentar l'amistat i les bones relacions entre tres nacions: Japó, Filipines i Xina, tradicionalment enfrontades en nombrosos conflictes.
Aquest esdeveniment va arribar a la seva fi el 1938 quan es va produir la invasió japonesa de la Xina, i posteriorment l'annexió de les Filipines en el transcurs de la Segona Guerra Mundial.
Després de la Guerra, bastants països asiàtics van aconseguir la independència, dins del procés de descolonització mundial. Després de la terrible experiència bèl·lica, va tornar a renéixer la idea d'uns Jocs esportius que facilitessin l'enteniment i l'amistat, i en els quals l'hegemonia no s'aconseguís usant la violència.
Durant la 14a reunió del Comitè Olímpic Internacional, celebrada a Londres el 1948, dies abans d'inaugurar-se els Jocs Olímpics, el representant indi del COI, Guru Dutt Sondhi va realitzar la proposta als dirigents esportius de la resta de països asiàtics, i es van iniciar converses per a l'organització d'uns Jocs Asiàtics. Es va decidir que la primera edició dels Jocs Asiàtics se celebraria a Nova Delhi, Índia, el 1951.
Diversos conflictes interns han marcat els Jocs Asiàtics, com els canvis de seu dels anys 1970 i 1978 per problemes entre nacions. A més, la participació de Taiwan sempre ha estat un problema per l'oposició de la República Popular de la Xina. Actualment, pot competir sota el nom de la Xina Taipei. Un altre conflicte fou la participació d'Israel. El Consell Olímpic d'Àsia decidí la seva expulsió, a causa de la seva política agressiva contra el poble àrab.
L'any 1994, després de resoldre alguns conflictes, l'OCA va admetre les repúbliques ex soviètiques del Kazakhstan, Kirguizstan, Uzbekistan, Turkmenistan i Tadjikistan.

## Jocs Asiàtics d'estiu

| Any | Jocs | Seu | 1a posició (Ors) | 2a posició (Ors) | 3a posició (Ors) |
| 1951 | I | Nova Delhi, Índia | Japó (24) | Índia (15) | Iran (8) |
| 1954 | II | Manila, Filipines | Japó (38) | Filipines (14) | Corea del Sud (8) |
| 1958 | III | Tòquio (Japó) | Japó (67) | Filipines (9) | Corea del Sud (8) |
| 1962 | IV | Jakarta, Indonèsia | Japó (73) | Indonèsia (11) | Índia (10) |
| 1966 | V | Bangkok, Tailàndia | Japó (78) | Corea del Sud (12) | Tailàndia (11) |
| 1970 | VI | Bangkok, Tailàndia | Japó (74) | Corea del Sud (18) | Tailàndia (9) |
| 1974 | VII | Teheran, Iran | Japó (75) | Iran (36) | R.P. de la Xina (33) |
| 1978 | VIII | Bangkok, Tailàndia | Japó (70) | R.P. de la Xina (51) | Corea del Sud (18) |
| 1982 | IX | Nova Delhi, Índia | R.P. de la Xina (61) | Japó (57) | Corea del Sud (28) |
| 1986 | X | Seül, Corea del Sud | R.P. de la Xina (94) | Corea del Sud (93) | Japó (58) |
| 1990 | XI | Pequín, RP Xina | R.P. de la Xina (183) | Corea del Sud (54) | Japó (38) |
| 1994 | XII | Hiroshima, Japó | R.P. de la Xina (125) | Japó (64) | Corea del Sud (63) |
| 1998 | XIII | Bangkok, Tailàndia | R.P. de la Xina (129) | Corea del Sud (65) | Japó (52) |
| 2002 | XIV | Busan, Corea del Sud | R.P. de la Xina (150) | Corea del Sud (96) | Japó (44) |
| 2006 | XV | Doha, Qatar | R.P. de la Xina (165) | Corea del Sud (58) | Japó (50) |
| 2010 | XVI | Guangzhou, RP Xina | R.P. de la Xina (199) | Corea del Sud (76) | Japó (48) |
| 2014 | XVII | Incheon, Corea del Sud | R.P. de la Xina (151) | Corea del Sud (79) | Japó (47) |
| 2018 | XVIII | Jakarta-Palembang, Indonèsia | R.P. de la Xina (132) | Japó (75) | Corea del Sud (49) |
| 2022 | XIX | Hangzhou, RP Xina | R.P. de la Xina (201) | Japó (52) | Corea del Sud (42) |
| 2026 | XX | Nagoya, Japó | | | |
| 2030 | XXI | Doha, Qatar | | | |
| 2034 | XXII | Riad, Aràbia Saudita | | | |
* ↑ Originàriament atorgats a Seül, va renunciar per problemes amb Corea del Nord.
* ↑ Originàriament atorgats a Islamabad, va renunciar pels conflictes entre Pakistan i Índia.
* ↑ Originàriament atorgats a Hanoi, va renunciar pels crisi econòmica on Vietnam.

## Jocs Asiàtics d'hivern

Des de 1986, també es disputen, cada quatre anys, els Jocs Asiàtics d'hivern.
| Any | Jocs | Seu | 1a posició (Ors) | 2a posició (Ors) | 3a posició (Ors) |
| 1986 | I | Sapporo, Japó | Japó (29) | R.P. de la Xina (4) | Corea del Sud (1) |
| 1990 | II | Sapporo, Japó | Japó (18) | R.P. de la Xina (9) | Corea del Sud (6) |
| 1996 | III | Harbin, RP Xina | R.P. de la Xina (15) | Kazakhstan (17) | Japó (8) |
| 1999 | IV | Gangwon, Corea del Sud | R.P. de la Xina (15) | Corea del Sud (11) | Kazakhstan (10) |
| 2003 | V | Aomori, Japó | Japó (24) | Corea del Sud (10) | R.P. de la Xina (9) |
| 2007 | VI | Changchun, RP Xina | R.P. de la Xina (19) | Japó (13) | Corea del Sud (9) |
| 2011 | VII | Astanà-Almati, Kazakhstan | Kazakhstan (32) | Japó (13) | Corea del Sud (13) |
| 2017 | VII | Sapporo, Japó | Japó (27) | Corea del Sud (16) | R.P. de la Xina (12) |
| 2025 | VIII | Harbin, RP Xina | | | |
| 2029 | XIX | Trojena, Aràbia Saudita | | | |
* ↑ Originàriament atorgats a Corea del Nord, foren canviats per problemes polítics.

## Referències

* ↑ «1st AG New Delhi 1951». OCA. Arxivat de l'original el 11 setembre 2018. [Consulta: 22 juliol 2010].
* ↑ «2nd AG Manila 1954». OCA. Arxivat de l'original el 11 setembre 2018. [Consulta: 22 juliol 2010].
* ↑ «3rd AG Tokyo 1958». OCA. Arxivat de l'original el 11 setembre 2018. [Consulta: 22 juliol 2010].
* ↑ «4th AG Jakarta 1962». OCA. Arxivat de l'original el 11 setembre 2018. [Consulta: 22 juliol 2010].
* ↑ «5th AG Bangkok 1966». OCA. Arxivat de l'original el 11 setembre 2018. [Consulta: 22 juliol 2010].
* ↑ «6th AG Bangkok 1970». OCA. Arxivat de l'original el 11 setembre 2018. [Consulta: 22 juliol 2010].
* ↑ «7th AG Tehran 1974». OCA. Arxivat de l'original el 11 setembre 2018. [Consulta: 22 juliol 2010].
* ↑ «8th AG Bangkok 1978». OCA. Arxivat de l'original el 11 setembre 2018. [Consulta: 22 juliol 2010].
* ↑ «9th AG New Delhi 1982». OCA. Arxivat de l'original el 11 setembre 2018. [Consulta: 22 juliol 2010].
* ↑ «10th AG Seoul 1986». OCA. Arxivat de l'original el 11 setembre 2018. [Consulta: 22 juliol 2010].
* ↑ «11th AG Beijing 1990». OCA. Arxivat de l'original el 11 setembre 2018. [Consulta: 22 juliol 2010].
* ↑ «12th AG Hiroshima 1994». OCA. Arxivat de l'original el 11 setembre 2018. [Consulta: 22 juliol 2010].
* ↑ «13th AG Bangkok 1998». OCA. Arxivat de l'original el 11 setembre 2018. [Consulta: 22 juliol 2010].
* ↑ «14th AG Busan 2002». OCA. Arxivat de l'original el 11 setembre 2018. [Consulta: 29 setembre 2002].
* ↑ «15th AG Doha 2006». OCA. Arxivat de l'original el 2018-09-11. [Consulta: 1r desembre 2006].
* ↑ «16th AG Guangzhou 2010». OCA. Arxivat de l'original el 11 setembre 2018. [Consulta: 22 novembre 2010].
* ↑ «17th AG Incheon 2014». OCA. Arxivat de l'original el 11 setembre 2018. [Consulta: 19 setembre 2014].
* ↑ «18th AG Jakarta-Palembang 2018». OCA. Arxivat de l'original el 11 setembre 2018. [Consulta: 20 setembre 2014].
* ↑ «19th AG Hangzhou 2022». OCA. Arxivat de l'original el 11 setembre 2018. [Consulta: 16 setembre 2015].
* ↑ «1st AWG Sapporo 1986». Olympic Council of Asia. Arxivat de l'original el 20 d’agost 2020. [Consulta: 22 juliol 2010].
* ↑ «2nd AWG Sapporo 1990». Olympic Council of Asia. Arxivat de l'original el 16 de juny 2020. [Consulta: 22 juliol 2010].
* ↑ «3rd AWG Harbin 1996». Olympic Council of Asia. Arxivat de l'original el 16 de juny 2020. [Consulta: 22 juliol 2010].
* ↑ «4th AWG Gangwon 1999». Olympic Council of Asia. Arxivat de l'original el 2010-06-13. [Consulta: 22 juliol 2010].
* ↑ «5th AWG Aomori 2003». Olympic Council of Asia. Arxivat de l'original el 2011-12-08. [Consulta: 1r febrer 2003].
* ↑ «6th AWG Changchun 2007». Olympic Council of Asia. Arxivat de l'original el 2011-05-22. [Consulta: 28 gener 2007].
* ↑ «7th AWG Astana-Almaty 2011». Olympic Council of Asia. Arxivat de l'original el 2010-11-08. [Consulta: 30 gener 2011].
* ↑ «8th AWG Sapporo 2017». Olympic Council of Asia. Arxivat de l'original el 2010-11-07. [Consulta: 19 febrer 2017].

## Enllaços externs

* Web de l'Olympic Council of Asia Arxivat 2018-09-06 a Wayback Machine.